wannaphong/clean_thaiwikipedia huggingface dataset:
# สมาชิกวุฒิสภาจังหวัดสตูล
จังหวัดสตูล มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 1 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ 

 ประวัติศาสตร์ 
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543พระราชกฤษฎีกาให้มีการเลือกตั้งสมาชิกวุฒิสภา พ.ศ. 2543 (ในวันที่ 4 มีนาคม 2543) จังหวัดสตูลมีจำนวนสมาชิกวุฒิสภาในการเลือกตั้งครั้งแรก จำนวน 1 คน คือ พลเอก หาญ ลีนานนท์

 นักการเมืองที่ได้รับเลือกตั้งเป็นสมาชิกวุฒิสภามากครั้งที่สุด คือ 2 สมัย ได้แก่ นายสุริยา ปันจอร์

 รายนามสมาชิกวุฒิสภาจังหวัด 
 ชุดที่ 8-9; พ.ศ. 2543-2549 
 ลำดับ  ชุดที่ 8 พ.ศ. 2543  ชุดที่ 9 พ.ศ. 2549  1  พลเอก หาญ ลีนานนท์  สุริยา ปันจอร์

 ชุดที่ 10-11; พ.ศ. 2551-2557 
 ลำดับ  ชุดที่ 10 พ.ศ. 2551  ชุดที่ 11 พ.ศ. 2557  1   สุริยา ปันจอร์   อิบรอเหม อาดำ

รูปภาพ
# กีฬาเทนนิสในโอลิมปิกเยาวชน
กีฬาเทนนิสในโอลิมปิกเยาวชน เป็นการแข่งขันเทนนิสนานาชาติระดับเยาวชนในกีฬาโอลิมปิกเยาวชนฤดูร้อนตั้งแต่ครั้งแรกในปี ค.ศ. 2010 อยู่ภายใต้การกำกับของสหพันธ์เทนนิสนานาชาติ โดยจะหมุนเวียนจัดทุก ๆ สี่ปีเช่นเดียวกับโอลิมปิก จำกัดเฉพาะนักกีฬาที่มีอายุต่ำกว่า 18 ปีจึงจะสามารถเข้าร่วมแข่งขันได้ กลุ่มอายุนี้สอดคล้องกับการแข่งขันเทนนิสประเภทเยาวชน

 ผลการแข่งขัน 
 รายการปัจจุบัน 

 ชายเดี่ยว 
 2010 Singapore 2014 Nanjing   2018 Buenos Aires   

 ชายคู่ 
 2010 Singapore      2014 Nanjing      2018 Buenos Aires      

 ตารางสรุปเหรียญรางวัล 
นับรวมถึง โอลิมปิกเยาวชนฤดูร้อน 2018.
# เหตุระเบิดในอัดดุญัยล์ ค.ศ. 2008
เหตุระเบิดในอัดดุญัยล์ วันที่ 12 กันยายน ค.ศ. 2008 เกิดขึ้นในเวลา 18:00 นาฬิกา ตามเวลาท้องถิ่น (15:00 UTC) ในวันที่ 12 กันยายน ค.ศ. 2008 ที่อัดดุญัยล์ เขตผู้ว่าการเศาะลาฮุดดีน เมื่อมือระเบิดฆ่าตัวตายขับรถไปสถานีตำรวจและกดระเบิดตนเอง ทำให้มีผู้เสียชีวิต 31 คนและบาดเจ็บ 60 คน คลินิกการแพทย์ใกล้เคียงก็ได้รับความเสียหายด้วย การโจมตีเกิดขึ้นในช่วงเวลา 18:20 น. ตามเวลาท้องถิ่น และกองทัพสหรัฐกล่าวหาว่าเป็นการกระทำของอัลกออิดะฮ์
# กีฬาเทเบิลเทนนิสในโอลิมปิกเยาวชน
กีฬาเทเบิลเทนนิสในโอลิมปิกเยาวชน เป็นการแข่งขันเทเบิลเทนนิสนานาชาติระดับเยาวชนในกีฬาโอลิมปิกเยาวชนฤดูร้อนตั้งแต่ครั้งแรกในปี ค.ศ. 2010 อยู่ภายใต้การกำกับของสหพันธ์เทเบิลเทนนิสนานาชาติ โดยจะหมุนเวียนจัดทุก ๆ สี่ปีเช่นเดียวกับโอลิมปิก จำกัดเฉพาะนักกีฬาที่มีอายุต่ำกว่า 18 ปีจึงจะสามารถเข้าร่วมแข่งขันได้ กลุ่มอายุนี้สอดคล้องกับการแข่งขันเทเบิลเทนนิสประเภทเยาวชน

 ผลการแข่งขัน 
 ชายเดี่ยว 
2010 Singapore2014 Nanjing2018 Buenos Aires

 หญิงเดี่ยว 
2010 Singapore2014 Nanjing2018 Buenos Aires

 ทีมผสม 
2010 Singapore   Ayuka Tanioka  Koki Niwa   Yang Ha-Eun  Kim Dong-Hyun  Intercontinental 1    2014 Nanjing   Liu Gaoyang  Fan Zhendong   Miyu Kato  Yuto Muramatsu   Doo Hoi Kem  Hung Ka Tak2018 Buenos Aires  Sun YingshaWang Chuqin  Miu HiranoTomokazu Harimoto  Su Pei-lingLin Yun-ju

 ตารางสรุปเหรียญรางวัล 
นับรวมถึง โอลิมปิกเยาวชนฤดูร้อน 2018.
# สมาชิกวุฒิสภาจังหวัดตรัง
จังหวัดตรัง มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 2 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ 

 ประวัติศาสตร์ 
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543พระราชกฤษฎีกาให้มีการเลือกตั้งสมาชิกวุฒิสภา พ.ศ. 2543 (ในวันที่ 4 มีนาคม 2543) จังหวัดตรังมีจำนวนสมาชิกวุฒิสภาในการเลือกตั้งครั้งแรก จำนวน 2 คน คือ พลอากาศเอก กานต์ สุระกุล และ สมศักดิ์ โล่สถาพรพิพิธ 

 นักการเมืองที่ได้รับเลือกตั้งเป็นสมาชิกวุฒิสภามากครั้งที่สุด คือ 2 สมัย ได้แก่ นายสมศักดิ์ โล่สถาพรพิพิธ

 รายนามสมาชิกวุฒิสภาจังหวัด 
 ชุดที่ 8-9; พ.ศ. 2543-2549 
 ลำดับ  ชุดที่ 8 พ.ศ. 2543  ชุดที่ 9 พ.ศ. 2549  1  พลอากาศเอก กานต์ สุระกุล  สุกิจ อัถโถปกรณ์ 2  สมศักดิ์ โล่สถาพรพิพิธ  ชวาลา สัมพันธรัตน์

 ชุดที่ 10-11; พ.ศ. 2551-2557 
 ลำดับ  ชุดที่ 10 พ.ศ. 2551  ชุดที่ 11 พ.ศ. 2557  1   วิเชียร คันฉ่อง   สมศักดิ์ โล่สถาพรพิพิธ
# สมาชิกวุฒิสภาจังหวัดพัทลุง
จังหวัดพัทลุง มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 2 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ 

 ประวัติศาสตร์ 
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543พระราชกฤษฎีกาให้มีการเลือกตั้งสมาชิกวุฒิสภา พ.ศ. 2543 (ในวันที่ 4 มีนาคม 2543) จังหวัดพัทลุงมีจำนวนสมาชิกวุฒิสภาในการเลือกตั้งครั้งแรก จำนวน 2 คน คือ ร้อยตรี อนุกูล สุภาไชยกิจ และ โอภาส รองเงิน

 นักการเมืองที่ได้รับเลือกตั้งเป็นสมาชิกวุฒิสภามากครั้งที่สุด คือ 2 สมัย ได้แก่ นายเจริญ ภักดีวานิช
 สมาชิกวุฒิสภาสตรีคนแรกของจังหวัดพัทลุง คือ นางนาที รัชกิจประการ (จากการเลือกตั้งใน พ.ศ. 2549)

 รายนามสมาชิกวุฒิสภาจังหวัด 
 ชุดที่ 8-9; พ.ศ. 2543-2549 
 ลำดับ  ชุดที่ 8 พ.ศ. 2543  ชุดที่ 9 พ.ศ. 2549  1  ร้อยตรี อนุกูล สุภาไชยกิจ  นาที รัชกิจประการ 2  โอภาส รองเงิน  เจริญ ภักดีวานิช

 ชุดที่ 10-11; พ.ศ. 2551-2557 
 ลำดับ  ชุดที่ 10 พ.ศ. 2551  ชุดที่ 11 พ.ศ. 2557  1   เจริญ ภักดีวานิช   ทวี ภูมิสิงหราช
# นานะ นิโนมิยะ
นานะ นิโนมิยะ (; 10 พฤษภาคม ค.ศ. 1992 –) เป็นนักแสดงเอวีชาวญี่ปุ่น สังกัดที-เพาเวอส์二宮ナナ - ティーパワーズ

 ประวัติ 
ใน ค.ศ. 2012 เธอได้รับการเดบิวต์วิดีโอสำหรับผู้ใหญ่สำหรับค่ายแมกซิงโดยเฉพาะ ส่วนงานอดิเรกของเธอคือบาสเกตบอล

 การปรากฏตัว 
 โทรทัศน์ 
 เกียวตากุโตะนารูเซะโนะสึกิโตะซุปปงปง ตอนที่ 91, ตอนที่ 92 (29 พฤษภาคม ค.ศ. 2016, 5 มิถุนายน ค.ศ. 2016 ทางปาจิสลอตไซต์เซเวนทีวี)

 เว็บทีวี 
 อูราเดะวะริอารุดัตสึอิมาจองเอสพี!!〜ฮนเซ็งโนะมินนะกัมบัตเตะเนะ！！〜 (18 มิถุนายน ค.ศ. 2016 ทางอาเบมะทีวี) – การเฝ้าดูนักแสดงหญิงที่เซ็กซี

 วี ซินีมา 
 จันตามะ (20 ต่ลาคม ค.ศ. 2013 ทางไลน์คอมมูนิเคชันส์)
 ชูกัตสึเดธเกม (2 พฤษภาคม ค.ศ. 2020 ทางทาเกโชโบะ) – บทบาทของคิโยมิ อีโอะ
# สะพานอัลอะอิมมะฮ์
ญิซรุลอะอิมมะฮ์ (, สะพานอัลอะอิมมะฮ์) เป็นสะพานข้ามแม่น้ำไทกริสในเมืองแบกแดด ประเทศอิรัก เชื่อมระหว่างพื้นที่อัลอะอ์เซาะมียะฮ์ทางฝั่งตะวันออกซึ่งส่วนใหญ่มีชาวอาหรับนิกายซุนนีอาศัยอยู่ กับอัลกาซิมียะฮ์ทางฝั่งตะวันตกซึ่งส่วนใหญ่มีชาวอาหรับนิกายชีอะฮ์อาศัยอยู่ ฝั่งอัลอะอ์เซาะมียะฮ์มีมัสยิดของอะบูฮะนีฟะฮ์ของซุนนี (ในภาษาอาหรับ) ส่วนฝั่งอัลกาซิมียะฮ์มีมัสยิดของอิหม่ามมูซา อัลกาซิมและมุฮัมมัด อัลเญาวาดของชีอะฮ์
# วัดสุวรรณรัตนาราม (จังหวัดนครปฐม)
วัดสุวรรณรัตนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งขวาง อำเภอกำแพงแสน จังหวัดนครปฐม มีพื้นที่ติดต่อกับโรงเรียนบ้านหลักเมตร วัดมีเนื้อที่ 13 ไร่ 2 งาน

วัดสุวรรณรัตนาราม เดิมชื่อ วัดหลักเมตร สร้างเมื่อ พ.ศ. 2509 เหตุที่ชื่อว่า หลักเมตร ผู้อาวุโสเล่าให้ฟังว่า สมัยก่อนที่ดินบริเวณนี้มีความรกร้าง ต้นไม้ต่าง ๆ ขึ้นปกคลุมทั่วพื้นที่ การสัญจรใช้เกวียนเป็นส่วนใหญ่ หลักเขตต่าง ๆ มีเพียงหลักเขตของทหารมีขนาดใหญ่ เป็นที่สังเกตได้ง่าย น่าจะเป็นเหตุให้ตั้งเป็นชื่อหมู่บ้านว่าหลักเมตร ต่อมาจำนวนชาวบ้านมากขึ้น การทำพิธีกรรมต่าง ๆ ทางศาสนา สถานที่วัดเดิมจึงคับแคบไม่เพียงพอแก่กิจกรรม ประกอบกับการขยายพื้นที่เป็นไปได้ยาก เพราะวัดมีเนื้อที่ติดกับโรงเรียนและพื้นที่ข้าง ๆ วัดเป็นบ้านโดยรอบ ชาวบ้านจึงประชุมและมีมติร่วมกันให้ย้ายวัด ต่อมา พ.ศ. 2514 จึงย้ายวัดมาตั้งอยู่ ณ สถานที่ปัจจุบัน  โดยตั้งชื่อวัดใหม่ว่า "วัดสุวรรณรัตนาราม" ด้วยเหตุผลที่ตระกูลทองเกิดและตระกูลแก้วขาว ได้ร่วมกันถวายที่ดินให้แก่วัด จึงได้นำคำ "สุวรรณ" ซึ่งแปลว่า ทอง และนำคำว่า "รัตนะ" ซึ่งแปลว่า แก้ว มาจากตระกูลทั้งสอง ประกอบกันเป็นชื่อวัด วัดได้รับพระราชทานวิสุงคามสีมาเมื่อวันที่ 31 ตุลาคม พ.ศ. 2548

รายนามเจ้าอาวาส
 พระมหากมล กมโล พ.ศ. 2518–2529 
 พระอธิการเทียบ ปวฑฺฒโน พ.ศ. 2531–2539 
 พระอธิการอนุชิต อตฺตสนฺโต พ.ศ. 2540–2547 
 พระครูปฐมเมธาภรณ์ (วิศิษฎ์ วิสุทฺโธ) พ.ศ. 2548–
# วัดนิยมธรรมวราราม
วัดนิยมธรรมวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งบัว อำเภอกำแพงแสน จังหวัดนครปฐม

วัดนิยมธรรมวรารามสร้างขึ้นเมื่อ พ.ศ. 2500 โดยมีนายพิน กันตะเพ็ง ศึกษาธิการอำเภอกำแพงแสนในสมัยนั้น ได้เป็นผู้ซื้อที่ดินจำนวน 60 ไร่เศษ ถวายพระครูสุกิจ ธรรมสรณ์ (หลวงพ่อหว่าง) เจ้าอาวาสวัดกำแพงแสน ต่อมาภายหลังหลวงพ่อได้มอบที่ดินเพื่อสร้างโรงเรียนวัดนิยมธรรมวราราม จำนวน 20 ไร่ และถูกทางรถไฟ สายชุมทาง หนองปลาดุก-สุพรรณบุรี ตัดผ่านอีกจำนวนหนึ่ง ทำให้มีที่ดินของทางวัด คงเหลือจำนวน 40 ไร่ 1 งาน 10 ตารางวา

วัดนิยมธรรมวรารามได้ประกาศตั้งเป็นวัดเมื่อวันที่ 10 สิงหาคม พ.ศ. 2503 ต่อมาพระครูสุกิจธรรมสรณ์ จึงได้แต่งตั้งให้หลวงพ่อสกล ปริสุทฺโธ มาเป็นเจ้าอาวาส ในขณะนั้นเมื่อเป็นวัดใหม่ยังไม่มีชื่อวัด ชาวบ้านเรียกว่า วัดทุ่งควายหาย ต่อมาจึงเปลี่ยนชื่อมาเป็น "วัดนิยมธรรมวราราม" ต่อมา พ.ศ. 2515 หลวงพ่อสกล ลาออกจากเจ้าอาวาส ปีถัดมาพระสมาน สิริปฺโญ จึงได้ดำรงตำแหน่งเจ้าอาวาสปกครองวัดสืบมา จนถึง พ.ศ. 2538 ได้ลาออกจากตำแหน่งเจ้าอาวาส ชาวบ้านจึงได้ไปนิมนต์พระสุริยา ปภากโร วัดทะเลบก ตำบลกระตีบ อำเภอกำแพงแสน จังหวัดนครปฐม มาเป็นเจ้าอาวาส ต่อมา พ.ศ. 2545 พระอธิการสุริยา ได้ลาออกจากตำแหน่งเจ้าอาวาส กำนันบุญชู และ ไวยาวัจกร ชาวบ้านจึงไปขอพระภิกษุจากพระครูสุธรรมนาถ วัดปลักไม้ลาย พระครูสุธรรมนาถ จึงส่ง พระอธิการเอกกุญชร อุชุจาโร มาในวันที่ 24 เมษายน พ.ศ. 2546 และได้รับการแต่งตั้งเป็นเจ้าอาวาส ในวันที่ 1 พฤษภาคม พ.ศ. 2547 สืบมาจนถึงปัจจุบัน วัดนิยมธรรมวรารามได้รับพระราชทานวิสุงคามสีมา เมื่อวันที่ 24 มิถุนายน พ.ศ. 2522 เมื่อ พ.ศ. 2558 วัดได้จัดสร้างวัตถุมงคลเพื่อนำรายได้บูรณะศาลาสวดมนต์และจัดสร้างศาลาปฏิบัติธรรม

รายนามเจ้าอาวาส
 หลวงพ่อสกล ปริสุทฺโธ พ.ศ. 2500–2515 
 พระครูสิริปัญญารักษ์ (สมาน สิริปญฺโญ) พ.ศ. 2516–2538 
 พระอธิการสุริยา ปภากโร พ.ศ. 2538–2545 
 พระอธิการเอกกุญชร อุชุจาโร พ.ศ. 2546–
# กีฬาไตรกีฬาในโอลิมปิกเยาวชน
กีฬาไตรกีฬาในโอลิมปิกเยาวชน เป็นการแข่งขันไตรกีฬานานาชาติระดับเยาวชนในกีฬาโอลิมปิกเยาวชนฤดูร้อนตั้งแต่ครั้งแรกในปี ค.ศ. 2010 อยู่ภายใต้การกำกับของไตรกีฬาโลก โดยจะหมุนเวียนจัดทุก ๆ สี่ปีเช่นเดียวกับโอลิมปิก จำกัดเฉพาะนักกีฬาที่มีอายุต่ำกว่า 18 ปีจึงจะสามารถเข้าร่วมแข่งขันได้ กลุ่มอายุนี้สอดคล้องกับการแข่งขันไตรกีฬาประเภทเยาวชน

 ผลการแข่งขัน 
 ชายเดี่ยว 

2010 Singapore   2014 Nanjing     2018 Buenos Aires   

 หญิงเดี่ยว 

2010 Singapore    2014 Nanjing     2018 Buenos Aires   

 ผลัดผสม 

2010 Singapore   2014 Nanjing   2018 Buenos Aires Europe 1 Oceania 1 Europe 3  

 ตารางสรุปเหรียญรางวัล 
นับรวมถึง โอลิมปิกเยาวชนฤดูร้อน 2018.
# ธนิก กมลธรานนท์
ธนิก กมลธรานนท์ (ชื่อเดิม ภวินท์ กุลการัณยวิชญ์) (เกิด 19 มิถุนายน พ.ศ.2539) มีชื่อเล่นว่า ภวิน เป็นนักแสดงชายชาว ไทย ปัจจุบันเป็นนักแสดงในสังกัด จีเอ็มเอ็มทีวี

 ประวัติ 

ธนิกจบการศึกษาระดับชั้นมัธยมศึกษาปีที่ 6 จากโรงเรียนมัธยมวัดนายโรง สำเร็จการศึกษาระดับชั้นปริญญาตรีจากคณะเทคโนโลยีสารสนเทศ มหาวิทยาลัยสยาม เข้าวงการจากการถ่ายภาพยนตร์โฆษณาเครื่องดื่มเปปทีน แต่ยังไม่เป็นที่รู้จักมากนัก จนกระทั่งในปี พ.ศ. 2561 ได้เข้าประกวดบราโว่บอยส์ โครงการเฟ้นหาพระเอกหน้าใหม่ของจีเอ็มเอ็ม แกรมมี่ ทำให้ภวินท์เป็นที่รู้จักมากยิ่งขึ้น โดยเข้ารอบ 8 คนสุดท้าย และถือเป็นก้าวสำคัญให้ภวินท์เข้าสู่วงการบันเทิงในฐานะนักแสดงอย่างเป็นทางการในช่วงกลางปี พ.ศ. 2562 โดยธนิกได้มีซีรีส์เรื่องแรกคือ ใจกลางเมือง บางกอก บัดดี้ส์ ร่วมกับนักแสดงจากการประกวดบราโว่บอยส์คนอื่น ๆ โดยรับบทเป็นช่างซ่อมมีชื่อว่า สุกี้ ปรากฏตัวในตอนที่ 8 และในปลายปีเดียวกันนั้นก็ได้ร่วมแสดงในซีรีส์ของเน็ตฟลิกซ์ เรื่อง เคว้ง รับบทเป็น นัท

ต่อมาในปี พ.ศ. 2563 ธนิกมีชื่อเสียงและเป็นที่รู้จัก จากการรับบทพระเอกซีรีส์เรื่อง เกียร์สีขาวกับกาวน์สีฝุ่น ซึ่งออกฉายทางวีทีวี โดยสร้างจากนิยายของ นายพินต้า โดยรับบทเป็น ไป๋ นักศึกษาแพทย์สุดฉลาดแต่เข้าสังคมไม่เก่ง ซึ่งมีบทบาทที่โดดเด่นและเป็นที่จดจำ ทำให้ธนิกได้รับเชิญไปร่วมงานมหกรรมแฟนโทเปีย ในวันที่ 21-22 พฤศจิกายน 2563 ร่วมกับ ณฐริศร์ วรกรเลิศสิทธิ์ นักแสดงนำอีกคนหนึ่งจากซีรีส์เรื่องดังกล่าว นอกจากนี้ด้วยความนิยมอย่างล้นหลามจากผู้ชมทั้งในและต่างประเทศ ทำให้ในช่วงต้นปี พ.ศ. 2564 ซีรีส์ เกียร์สีขาวกับกาวน์สีฝุ่น ได้รับการนำกลับมาฉายอีกครั้งทางช่องจีเอ็มเอ็ม 25

ในด้านชีวิตส่วนตัว ธนิกเป็นคนชื่นชอบการเล่นเกมและสตรีมเกม โดยมีช่องทางสตรีมเกมของเขาผ่านทางเว็บไซด์ twitch มีผู้ติดตามจำนวนหนึ่ง นอกจากนี้ ธนิกยังเป็นคนที่มีความสามารถด้านคอมพิวเตอร์ สามารถเขียนโปรแกรมคอมพิวเตอร์ ประกอบและซ่อมแซมคอมพิวเตอร์ได้ ด้านดนตรี ธนิก มีความสามารถในด้านการเล่นกีตาร์

 ผลงาน 

 ละคร/ซีรีส์ 
พ.ศ.เรื่องบทช่องหมายเหตุ 2562 ใจกลางเมือง สุกี้ จีเอ็มเอ็ม 25 เคว้ง นัท เน็ตฟลิกซ์ 2563 เกียร์สีขาวกับกาวน์สีฝุ่น ไป๋ (ปัณฑูร วงศ์วรเวช)วีทีวี,จีเอ็มเอ็ม 25 2564 55:15 NEVER TOO LATE พิภู ดิสนีย์+ ฮอตสตาร์ ,จีเอ็มเอ็ม 25  2565 แล้วแต่ดาว (Star In My Mind) ไม้ที จีเอ็มเอ็ม 25 ด้วยรักและหักหลัง ธนวิน ตั้งอินทรา (วิน)  คาธ นโม (นโม ธำรงธรรม)คู่แท้แม่ไม่เลิฟแบมเพื่อนายแค่หนึ่งเดียวภูมิ2566Midnight Museum 
พิพิธภัณฑ์รัตติกาลเกมมี่ (รับเชิญ)Our Skyy 2 ตอน เพื่อนายแค่หนึ่งเดียวภูมิOur Skyy 2 ตอน แล้วแต่ดาวไม้ทีOur Skyy 2 ตอน คาธนโม (นโม ธำรงธรรม)โคตรเหงา เราสองคนเจมส์หัวใจในสายลม Dangerous Romanceนาวา2568จาฤกรติชา Memoir of Ratiกุ่ย

 โฆษณา 
 เครื่องดื่ม เปปทีน
# ซูม (ซอฟต์แวร์)
ซูมคลาวด์มีตติงส์ (ส่วนใหญ่เรียกสั้น ๆ ว่า ซูม) เป็นซอฟต์แวร์โทรศัพท์ภาพจำกัดสิทธิ์ที่พัฒนาโดยซูมวิดีโอคอมมิวนิเคชัน ในรูปแบบฟรีอนุญาตให้มีผู้เข้าร่วมสูงสุด 100 คน กับเวลา 40 นาที ผู้ใช้มีสิทธิอัปเกรดโดยการสมัครแบบจ่ายเงิน ในรูปแบบสูงสุดสามารถรับผู้เข้าร่วมถึง 1,000 คน กับเวลา 30 ชั่วโมง

ในช่วงการระบาดทั่วของโควิด-19 มีการใช้งานซูมเพื่อทำงานทางไกล, ศึกษาทางไกล และความสัมพันธ์ทางสังคมออนไลน์เพิ่มมากขึ้น ด้วยจำนวนที่เพิ่มขึ้นทำให้ซูมกลายเป็นแอปโทรศัพท์ที่ได้รับการดาวน์โหลดทั่วโลกมากที่สุดเป็นอันดับที่ 5 ใน ค.ศ. 2020 โดยมีการดาวน์โหลด 477 ล้านครั้ง
# วิสิษฐ์ เตชะธีราวัฒน์
วิสิษฐ์ เตชะธีราวัฒน์ (เกิด 14 พฤษภาคม พ.ศ. 2501) อดีตสมาชิกวุฒิสภาจังหวัดเชียงราย อดีตรองนายกองค์การบริหารส่วนจังหวัดเชียงรายกางชื่อ 250 ผู้สมัครพท. อดีต สส.เก่าพรึ่บ อดีตสมาชิกสภาผู้แทนราษฎรจังหวัดเชียงราย เป็นน้องชายวิสาร เตชะธีราวัฒน์

 ประวัติ 
วิสิษฐ์ เตชะธีราวัฒน์ เกิดเมื่อวันที่ 14 พฤษภาคม พ.ศ. 2501 เป็นชาวจังหวัดเชียงราย เป็นบุตรของนายวันชัย กับนางสมรวย เตชะธีราวัฒน์ และเป็นน้องชายของนายวิสาร เตชะธีราวัฒน์ นายวิสิษฐ์ สำเร็จการศึกษา นิติศาสตรบัณฑิต จากมหาวิทยาลัยธรรมศาสตร์ และ ศิลปศาสตรมหาบัณฑิต (พัฒนาสังคม) จากสถาบันบัณฑิตพัฒนบริหารศาสตร์

 การทำงาน 
วิสิษฐ์ เตชะธีราวัฒน์ สมัครรับเลือกตั้งเป็นสมาชิกวุฒิสภาจังหวัดเชียงราย ในการเลือกตั้งสมาชิกวุฒิสภาไทยเป็นการทั่วไป พ.ศ. 2543 ซึ่งเป็นการเลือกตั้งสมาชิกวุฒิสภาโดยตรงครั้งแรกในประเทศไทย โดยเขาได้รับเลือกตั้งเป็นสมาชิกวุฒิสภาสมัยแรก จนหมดวาระในปี 2549 ต่อมาได้รับแต่งตั้งเป็นรองนายกองค์การบริหารส่วนจังหวัดเชียงราย

วิสิษฐ์ ลงสมัครรับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อไทย และได้รับเลือกตั้งเป็น ส.ส.สมัยแรกผลคะแนนเลือกตั้ง2562 อย่างไม่เป็นทางการ(ภาคเหนือ) ต่อมาได้รับแต่งตั้งเป็นรองประธานคณะกรรมาธิการ (กมธ.) การพัฒนาการเมือง การสื่อสารมวลชน และการมีส่วนร่วมของประชาชน สภาผู้แทนราษฎรคาดเลือกตั้งท้องถิ่น ก.ค. 63 บอกทุกฝ่ายพร้อม เตรียมเดินหน้า และเป็นรองหัวหน้าพรรคเพื่อไทยพรรคทักษิณ ส่ง “เจ๊หน่อย” แบ็ก สมพงษ์ คุมฝ่ายค้านในรอบ 21 ปี

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๓, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๒๘ ตอนพิเศษ ๑ ข หน้า ๗, ๒๒ มกราคม ๒๕๖๔
# วัดตะโกสูง
วัดตะโกสูง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามง่าม อำเภอดอนตูม จังหวัดนครปฐม มีเนื้อที่ตั้งวัด 17 ไร่ 3 งาน 53 ตารางวา 

วัดตะโกสูงประกาศตั้งวัดเมื่อ พ.ศ. 2448 ได้รับพระราชทานวิสุงคามสีมาวันที่ 20 พฤษภาคม พ.ศ. 2548 ตามคำบอกเล่าว่า เป็นที่ดอนน้ำ ไม่ท่วม มีตะโกสูงขึ้นมากมาย ต้นใหญ่ขนาดโอบไม่รอบตัว ฤดูน้ำหลากน้ำไม่ท่วมชาวบ้านนำวัว ควาย หมู เป็ด ไก่ มาพักอาศัยหนีน้ำทุกปี ด้านการศึกษา ทางวัดได้ให้ราชการตั้งโรงเรียนในที่ดินของวัด คือ โรงเรียนวัดตะโกสูง (เหรียญอุปถัมภ์) ก่อตั้งและเปิดทำการสอนครั้งแรก  เมื่อวันที่ 15 สิงหาคม พ.ศ. 2480 สอนระดับชั้นประถมศึกษา ในระยะแรกสถานที่เล่าเรียนใช้ศาลาการเปรียญวัดตะโกสูงซึ่งได้รับอนุญาตจาก พระอธิการพลอย เจ้าอาวาส 

รายนามเจ้าอาวาส
 พระอาจารย์แดง พ.ศ. 2448–2452 
 พระอาจารย์โต๊ะ 
 พระอาจารย์พลอย พ.ศ. 2484 
 พระอาจารย์คล้าย พ.ศ. 2484–2488 
 พระอาจารย์โพธิ์ พ.ศ. 2488–2490 
 พระครูอุดมสมณคุณ (เหรียญ ปุณฺณโก) พ.ศ. 2491–2528 
 พระครูอุดมสมณคุณ (สาลี สุทนฺโต) พ.ศ. 2528–2540 
 พระครูนิมมานสุนทร (สมพงษ์ ปิยธโร) พ.ศ. 2542–
# วัดหนองขามพัฒนา
วัดหนองขามพัฒนา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งขวาง อำเภอกำแพงแสน จังหวัดนครปฐม มีที่ดินตั้งวัดเนื้อที่ 15 ไร่ 45 ตารางวา

วัดหนองขามพัฒนาสร้างเมื่อ พ.ศ. 2526 ประกาศตั้งวัดเมื่อ 27 มกราคม พ.ศ. 2526 ได้รับพระราชทานวิสุงคามสีมาเมื่อวันที่ 29 พฤษภาคม พ.ศ. 2535 แต่เดิมนั้นเป็นป่ากอไผ่และไม้นานาชนิดและต่อมา คุณโยมซุยและคุณโยมสายได้มาจับจองเป็นเจ้าของ มี น.ส. 3 และโฉนด ที่ดินขึ้น ต่อมาได้จัดแบ่งให้ บุตรธิดา คือ นายสมจิตร แก่นแก้ว และนางทองฮ้อ แก่นแก้ว นายสูน แก่นแก้ว ปลูกอ้อย  แต่ก่อนนั้นชาวบ้านหนองขามใหญ่จะมาทำบุญที่วัดหนองปลาไหลเป็นส่วนใหญ่ เมื่อหลวงพ่อปาน มรณภาพ ชาวบ้านก็อยากมีวัดประจำหมู่บ้าน จึงซื้อที่ 5 ไร่ ทำที่พักสงฆ์ ต่อมายกฐานะเป็น "วัดหนองขามพัฒนา" โดยพระครูสังฆรักษ์เขียน จนฺทโชโต เป็นเจ้าอาวาสรูปแรกนับตั้งแต่เมื่อวันที่ 1 มิถุนายน พ.ศ. 2526

รายนามเจ้าอาวาส
 พระครูสังฆรักษ์ เขียน จนฺทโชโต พ.ศ. 2526–
# แฟแรงเกสถาน
แฟแรงเกสถาน  เป็นศัพท์ที่ชาวมุสลิมและชาวเปอร์เซียใช้เรียกยุโรปตะวันตกหรือยุโรปละตินในสมัยกลางและสมัยถัดมา

แฟแรงเกสถาน มีความหมายตรงตัวว่า "ดินแดนแห่งชาวแฟรงก์" มีรากศัพท์มาจาก แฟแรงก์ ("ฝรั่ง") ซึ่งเป็นรูปที่แปลงเป็นเปอร์เซียของคำว่า แฟรงก์ ประสมกับ -สถาน ซึ่งเป็นหน่วยคำเติมท้ายในภาษาเปอร์เซียพจนานุกรมเดฮ์โฆดอ

ในทางตรงกันข้าม ในสมัยกลางชาวคริสต์มักเรียกชาวมุสลิมว่า ซาราเซ็น หรือ มัวร์ ทั้งสองชื่อนี้มีที่มาจากชื่อของเผ่าท้องถิ่นในอาระเบียและเมาเรตานิอาตามลำดับ

ในสมัยจักรวรรดิออตโตมันยังคงมีการใช้คำว่า แฟแรงเกสถาน โดยปรากฏในแหล่งข้อมูลต่าง ๆ อย่างน้อยจนถึงคริสต์ศตวรรษที่ 17Bernard Lewis, "Some Reflections on the Decline of the Ottoman Empire", Studia Islamica, No. 9. (1958), pp. 111–127. ในขณะที่เปอร์เซียก็ใช้คำนี้จนกระทั่งราชวงศ์กอญัรสิ้นสุดลง ตามที่ระบุไว้ในจดหมายโต้ตอบและเอกสารการบริหารต่าง ๆ ที่อ้างถึงประเทศแถบยุโรปในสมัยนั้นروزنامه خاطرات ناصرالدين شاه در سفر سوم فرنگستان  (Chronicles of Nasser al-Din Shah from His Third Journey to Farangestān (Europe)), edited by Dr. Mohammad Esmā'eel Rezvāni & Fātemeh Ghāzihā, Iranian National Documents Organization Publishing, Tehran, 1378 Solar A.H. (1999). คำอื่น ๆ ที่แปลงมาจากคำนี้ เช่น แฟแรงก์ (คำนาม), แฟแรงกี (คำคุณศัพท์) และคำประสมอย่าง แฟแรงกีแมออบ  มีการใช้ในภาษาเปอร์เซียสมัยใหม่ไม่บ่อยนักและไม่มีความหมายแฝงในทางลบพจนานุกรมเดฮ์โฆดอ
# ซวาร์เตอปีต
ซวาร์เตอปีต (, , ; ;) เป็นคู่หูของนักบุญนิโคลัส (;) ในคติชนกลุ่มประเทศแผ่นดินต่ำ ภาพแรกสุดเท่าที่ทราบของซวาร์เตอปีตมาจากหนังสือของยัน แช็งก์มัน (Jan Schenkman) ครูจากอัมสเตอร์ดัมใน ค.ศ. 1850 ซึ่งวาดตัวละครนี้เป็นชายชาวมัวร์ผิวดำจากสเปน ตามคติชนนั้น ผิวของซวาร์เตอปีตถูกเขม่าจับจนเป็นสีดำขณะลงไปในปล่องไฟเพื่อมอบของขวัญแก่ผู้คน ผู้ที่รับบทเป็นซวาร์เตอปีตมักทาหน้าดำและแต่งกายตามแฟชั่นสมัยฟื้นฟูศิลปวิทยาด้วยสีฉูดฉาด รวมทั้งสวมวิกผมหยิกและทาลิปสติกแดงสว่าง ตัวละครนี้กลายเป็นหนึ่งในประเด็นการถกเถียงในช่วงไม่กี่ปีที่ผ่านมา
# วงรอบข่าวกรอง
วงรอบข่าวกรอง  แบบดั้งเดิมเป็นวัฏจักรพื้นฐานของการประมวลผลข่าวกรองในหน่วยสืบราชการลับพลเรือนหรือทหาร หรือในการบังคับใช้กฎหมายในฐานะวิถีปิดที่ประกอบด้วยจุดต่อซ้ำ ขั้นตอนของวงรอบข่าวกรองรวมถึงการออกข้อกำหนดโดยผู้มีอำนาจตัดสินใจ, การรวบรวม, การประมวลผล, การวิเคราะห์ และการเผยแพร่ข่าวกรอง วงจรจะเสร็จสมบูรณ์เมื่อผู้มีอำนาจตัดสินใจให้การตอบกลับและข้อกำหนดที่แก้ไข วงรอบข่าวกรองเรียกอีกอย่างว่ากระบวนการข่าวกรองโดยกระทรวงกลาโหมสหรัฐ (DoD) และหน่วยสวมเครื่องแบบ วงรอบข่าวกรองเป็นวิธีที่มีประสิทธิภาพในการประมวลผลข้อมูลและเปลี่ยนให้เป็นข่าวกรองที่เกี่ยวข้อง รวมถึงนำไปปฏิบัติได้

 รูปแบบความคิด 
thumb|350px|กระบวนการหรือวงรอบข่าวกรอง
thumb|350px|ข่าวกรองสะท้อนถึงการกลั่นกรองความก้าวหน้าของข้อมูลและสารสนเทศ

 การอำนวยการ 
ความต้องการข่าวกรองถูกกำหนดโดยผู้มีอำนาจตัดสินใจเพื่อให้บรรลุเป้าหมายของตน ซึ่งในรัฐบาลกลางสหรัฐ ความต้องการสามารถออกได้จากทำเนียบขาว หรือรัฐสภา ส่วนในเนโท ผู้บังคับบัญชาใช้ข้อกำหนด (บางครั้งเรียกว่าหัวข้อข่าวสารสำคัญ (EEIs)) เพื่อเริ่มต้นวงรอบข่าวกรอง

 การรวบรวม 
เพื่อตอบสนองต่อข้อกำหนด เจ้าหน้าที่ข่าวกรองพัฒนาแผนการรวบรวมข่าวกรองโดยใช้แหล่งข้อมูลและวิธีการที่มีอยู่ และแสวงหาข่าวกรองจากหน่วยงานอื่น ๆ การรวบรวมประกอบด้วยข้อมูลจากหลากหลายสาขาของการรวบรวมข่าวกรอง เช่น การข่าวกรองทางบุคคล (HUMINT), การข่าวกรองทางภาพ (IMINT), ข่าวกรองอิเล็กทรอนิกส์ (ELINT), ข่าวกรองทางสัญญาณ (SIGINT), ข่าวกรองทางแหล่งข้อมูลเปิด (OSINT) เป็นต้น

 การประมวลผล 
เมื่อแผนการรวบรวมดำเนินการและข้อมูลมาถึงแล้ว จะได้รับการประมวลผลเพื่อแสวงประโยชน์ สิ่งนี้เกี่ยวข้องกับการแปลสื่อข่าวกรองดิบจากภาษาต่างประเทศ, ประเมินผลความเกี่ยวข้องและความน่าเชื่อถือ ตลอดจนการตรวจเทียบข่าวกรองดิบเพื่อเตรียมพร้อมสำหรับการแสวงประโยชน์

 การวิเคราะห์ 
การวิเคราะห์กำหนดความสำคัญและนัยของข่าวกรองที่ประมวลผลแล้ว ผสานรวมโดยการรวมชิ้นส่วนของข้อมูลที่แตกต่างกันเพื่อระบุข้อมูลเคียงข้างและรูปแบบ แล้วตีความความสำคัญของความรู้ที่พัฒนาขึ้นใหม่

 การเผยแพร่ใช้ประโยชน์ 
ผลข่าวกรองสิ้นสุดมีหลายรูปแบบขึ้นอยู่กับความต้องการของผู้มีอำนาจตัดสินใจและข้อกำหนดในการรายงาน ระดับของความเร่งด่วนของข่าวกรองประเภทต่าง ๆ โดยทั่วไปแล้วจะกำหนดขึ้นโดยองค์การข่าวกรองหรือชุมชน ตัวอย่างเช่น กระดานข่าวข้อบ่งชี้และคำเตือน (I&W) จะต้องมีความสำคัญสูงกว่ารายงานประจำปี

 การป้อนกลับ 
วัฏจักรข่าวกรองเป็นวงปิด; ได้รับข้อเสนอแนะจากผู้มีอำนาจตัดสินใจและแก้ไขข้อกำหนดที่ส่งออก
# เอ็ด เบ็กลีย์
เอ็ดเวิร์ด เจมส์ เบ็กลีย์ ซีเนียร์  เป็นนักแสดงชาวอเมริกัน ผู้ชนะเลิศรางวัลออสการ์ สาขานักแสดงสมทบชายยอดเยี่ยม จากการแสดงในภาพยนตร์เรื่อง Sweet Bird of Youth (1962) และปรากฏในภาพยนตร์คลาสสิกอย่าง 12 Angry Men (1957) และ The Unsinkable Molly Brown (1964) เขายังได้รับการเสนอชื่อเข้าชิงรางวัลเอมมี จากบทบาทแมทธิว แฮร์ริสัน เบรดี ในละครบรอดเวย์เรื่อง Inherit the WindEmmys.com list of 1966 Nominees & Winners

เบ็กลีย์เสียชีวิตจากอาการหัวใจล้มใน ค.ศ. 1970 ด้วยอายุ 69 ปี
# กีฬาจักรยานในโอลิมปิกเยาวชน
กีฬาจักรยานในโอลิมปิกเยาวชน เป็นการแข่งขันจักรยานนานาชาติระดับเยาวชนในกีฬาโอลิมปิกเยาวชนฤดูร้อนตั้งแต่ครั้งแรกในปี ค.ศ. 2010 อยู่ภายใต้การกำกับของสหพันธ์จักรยานระหว่างประเทศ โดยจะหมุนเวียนจัดทุก ๆ สี่ปีเช่นเดียวกับโอลิมปิก จำกัดเฉพาะนักกีฬาที่มีอายุต่ำกว่า 18 ปีจึงจะสามารถเข้าร่วมแข่งขันได้ กลุ่มอายุนี้สอดคล้องกับการแข่งขันจักรยานประเภทเยาวชน

 ตารางสรุปเหรียญรางวัล 
นับรวมถึง โอลิมปิกเยาวชนฤดูร้อน 2018.
# ลอเรน ฮอลลี
ลอเรน มิชาเอล ฮอลลี (, เกิด 28 ตุลาคม ค.ศ.1963) เป็นนักแสดงชาวอเมริกัน-แคนาดา มีผลงานการแสดงภาพยนตร์และละครโทรทัศน์หลายเรื่อง โดยเธอมีผลงานการแสดงที่ประสบความสำเร็จในภาพยนตร์ชีวประวัติของ บรู๊ซ ลี เรื่อง Dragon: The Bruce Lee Story - บรู๊ซ ลี มังกรแห่งเอเซีย (1993) และได้รับรางวัล เอ็มทีวีมูวีแอนด์ทีวีอะวอดส์ ร่วมกับ จิม แคร์รีย์ จากการแสดงนำคู่กันในเรื่อง Dumb and Dumber -ใครว่าเราแกล้งโง่ หือ? (1994), แสดงนำร่วมกับ เคลซีย์ แกรมเมอร์ และ ร็อบ ชไนเดอร์ ในเรื่อง Down Periscope - นาวีดำเลอะ (1996) รวมถึงการรับบทนักแสดงสมทบในภาพยนตร์เรื่อง Any Given Sunday - ขบวนแกร่งประจัญบาน (1999), What Women Want - ผมรู้นะ คุณคิดอะไร (2000) และ The Blackcoat's Daughter - เดือนสองต้องตาย (2015) นอกจากนี้เธอยังมีผลงานในละครชุดเรื่อง เอ็นซีไอเอส: หน่วยสืบสวนแห่งนาวิกโยธิน ฤดูกาลที่ 3–5 , โมทีฟ: ล้วงเกมฆาตกร (2013–2016)

นอกจากผลงานการแสดงภาพยนตร์และละครโทรทัศน์แล้วเธอยังเคยแสดงในมิวสิกวิดีโอเพลง Goodbye Earl ของวง ดิกซีชิกส์ ในปี 2000 และมีผลงานการพากย์เสียงภาษาอังกฤษให้กับตัวละครในภาพยนตร์การ์ตูนของสตูดิโอจิบลิเรื่อง Spirited Away - มิติวิญญาณมหัศจรรย์ (2001) โดยในช่วงปี 2019 จนถึงปัจจุบัน เธอมีผลงานละครชุดทางโทรทัศน์เน็ตฟลิกซ์เรื่อง เดสซิกเนเทต เซอร์ไวเวอร์ และ Tiny Pretty Things - สวยซ่อนร้าย ใสซ่อนปม

ชีวิตส่วนตัว
ลอเรน ฮอลลี ผ่านการแต่งงานมา 3 ครั้ง โดยเธอเคยเป็นลูกสะใภ้ของ แอนโทนี ควินน์ นักแสดงเจ้าของรางวัลออสการ์ 2 สมัย จากการแต่งงานครั้งแรกกับ แดนนี ควินน์ นักแสดงชาวอิตาลี ซึ่งเป็นบุตรชายของเขา ในปี ค.ศ. 1991 ก่อนที่จะทั้งคู่จะหย่าขาดจากกันในปี ค.ศ. 1993 ต่อมาเธอได้พบกับ จิม แคร์รีย์ ระหว่างการออดิชันเพื่อรับบทในภาพยนตร์เรื่อง เอซ เวนทูร่า นักสืบซุปเปอร์เก๊ก ซึ่งถึงแม้ว่าเธอจะไม่ได้รับบทในภาพยนตร์เรื่องนี้ แต่ทั้งคู่ก็ได้แสดงนำร่วมกันในภาพยนตร์ที่ประสบความสำเร็จทางรายได้อย่างสูงใน Dumb & Dumber - ใครว่าเราแกล้งโง่ หือ? โดยทั้งคู่ได้รับรางวัล เอ็มทีวีมูวีแอนด์ทีวีอะวอดส์ ร่วมกันจากการแสดงนำในภาพยนตร์เรื่องดังกล่าว ก่อนจะแต่งงานกันในปี 1996 และหย่าขาดจากกันในปีต่อมา

ในปี 2001 เธอแต่งงานครั้งที่ 3 กับ ฟรานซิส เกรโค วาณิชธนากรชาวแคนาดา ทั้งคู่รับบุตรบุญธรรม 3 คน คือ เฮนรี, จอร์จ และ อเล็กซานเดอร์-ฮอลลี เกรโค ในช่วงที่แต่งงานกับฟรานซิส เธอได้รับสัญชาติแคนาดา โดยหลังจากแต่งงานกันมาได้ 13 ปี ทั้งคู่ก็ได้ตัดสินใจหย่ากันในปี 2014

ปัจจุบัน ลอเรน ฮอลลี ใช้ชีวิตอยู่กับบุตรบุญธรรมทั้ง 3 ของเธอ ที่เมืองโอ๊กวิลล์ รัฐออนแทริโอ ประเทศแคนาดา